৭১ সালে বাংলাদেশ স্বাধীন হলেও বাংলাদেশ আর ভারতের মধ্যকার ছিটমহলগুলো এবং এর মধ্যে বসবাসকারী জনগনের জমি ও নাগরিকত্ত্ব সংক্রান্ত বেশ কতগুলি সমস্যা দির্ঘদিন ধরে ঝুলে ছিল বিলটি পাসের অভাবে। আর বিলটি পাশ করানোর উদ্যোগ ঝুলে ছিলো বাংলাদেশের পক্ষ থেকে যথাযথ ইতিবাচক সরকারী কুটনৈতিক পদক্ষেপের অভাবে এবং ভারত সরকারের সদিচ্ছার অভাবে। তবে বর্তমান হাসিনা সরকারের জোড়ালো ভূমিকায় ভারতের সম্প্রতিগত মনমোহন সিং সরকারের সময়েই বিলটি পাশ করানোর চেষ্টা হয়েছিল ; তা ফলপ্রসু হয়নি মূলত ভারতের অভ্যান্তরে নানান পক্ষের রাজনৈতিক বিরোধিতার কারণে। বিলটি গতকাল উপস্থাপনের সময়ে পররাষ্ট্র মন্ত্রী শ্রীমতি সুষমা স্বরাজ প্রাক্তন প্রধানমন্ত্রীকে স্মরণ করতে ভুলেন নি, তিনি বলেন, ‘এই বিল মনমোহনজিরই। তাঁর কাজ আমরা সমাপ্ত করলাম। এটা এক ঐতিহাসিক মুহূর্ত। কারণ, ৪১ বছর পর একটা চুক্তি বাস্তবায়িত হতে যাচ্ছে।’